Diari Oficial de la Generalitat Valenciana


Sumari del DOGV 3838, del 18-09-2000 (2000/7236)

Informació pública del requeriment als designats per a ser patrons de la Fundació María de los Ángeles Suarez Calderón.
-----------------------------------------------------------------------------------------------------------------------

### Dades del document

Número de DOGV
:   3838

Data del DOGV
:   18-09-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7236


Organisme emissor
:   Conselleria de Justícia i Administracions Públiques

Tipus de document
:   Anunci

Informació pública del requeriment als designats per a ser patrons de la Fundació María de los Ángeles Suarez Calderón. [2000/A7236]
  
Als efectes de regularitzar i actualitzar la situació jurídica de l'òrgan de govern o patronat de la Fundació María de los Ángeles Suárez Calderón, instituïda al Grau de Gandia (València), que figura inscrita en aquest Registre de Fundacions de la Comunitat Valenciana amb el número 53(V), i amb els següents nomenats a ser patrons:
  
- Vicente Calderón Pérez-Cavada, com a president, i si no, algun dels seus hereus.
  
- Com a vicepresident, el rector pàrroc de l'església de Sant Nicolau Bisbe del Grau de Gandia o sacerdot en qui delegue.
  
- El comandant de la Marina del Port de Gandia.
  
- Un representant del Sindicat d'Obrers Portuaris.
  
- Cinc pares o mares de família designats pel rector pàrroc.
  
- Tres persones més designades lliurement pel senyor Calderón
  
.
  
- En el cas que el rector pàrroc estime que alguna persona resident al Grau de Gandia, que no complisca la condició de pare o mare de família, convinga per les seues condicions personals que forme part de la Junta de Govern o del Patronat de la Fundació, podrà designar-la com a vocal incrementant el nombre dels ja mencionats.
  
I havent sigut acceptat el càrrec de la forma legalment establida pel senyor Juan Miñana Pavia, com a rector pàrroc de l'església de Sant Nicolau Bisbe del Grau de Gandia.
  
Se li requereix perquè en el termini de 10 dies, comptats a partir de l'endemà de la notificació del present escrit, a l'empara d'allò que s'ha disposat en l'article 76.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, manifeste de forma expressa la seua voluntat d'acceptar o no acceptar el càrrec de patró de la citada fundació.
  
A aquests efectes, podrà manifestar la seua voluntat mitjançant un escrit dirigit al Servei d'Entitats Jurídiques de la Secretaria General de la Conselleria de Justícia i Administracions Públiques, el Registre d'Entrada de la qual té la seu a València, carrer Historiador Chabàs, número 2, sense perjuí que amb posterioritat es formalitze la seua acceptació del càrrec de patró, en els termes previstos en l'article 13.4 de la Llei 8/1998, de 9 de desembre, de Fundacions de la Comunitat Valenciana (en escriptura pública, en document privat amb firma legitimada per notari, o mitjançant compareixença realitzada a l'efecte en el Registre de Fundacions). Les dites acceptacions s'hauran de remetre a aquest Protectorat (excepte en l'últim supòsit) amb dues còpies autoritzades o legitimades (no simples) del document que incloga l'acceptació. Les acceptacions efectuades s'inscriuran en el Registre de Fundacions mitjançant una resolució motivada.
  
En cas que transcorregut el termini assenyalat no s'haja manifestat de forma expressa la voluntat d'acceptar el càrrec de patró, s'entendrà que no accepta el càrrec per al qual va ser nomenat, d'acord amb les disposicions reguladores de la institució. Igualment, se li comunica que el Protectorat, a l'empara de l'article 18.1 de la Llei 8/1998, de 9 de desembre, de Fundacions de la Comunitat Valenciana (DOGV núm. 3.391, d'11 de desembre), estarà facultat per a designar la persona o persones que integren provisionalment el Patronat, fins que s'aprove la modificació estatutària i es cobrisquen les vacants, o bé procedir a la seua extinció i posterior liquidació.